stanford-oval/wikipedia huggingface dataset:
Afganistanin islamilainen tasavalta
Historia

Joulukuussa 2001 ulkovaltojen edustajat ja heidän afganistanilaiset liittolaisensa kokoontuivat Bonnissa ja laativat sopimuksen olojen vakauttamiseksi. Virkaa tekeväksi presidentiksi nimitettiin Hamid Karzai, ja puolen vuoden kuluttua oli määrä kutsua kokoon džerga nimittämään siirtymäkauden hallitus. Vuonna 2004 oli määrä järjestää presidentinvaalit.
Maan talous oli niin huonossa tilassa, että ainoa suunta oli ylöspäin. 2000-luvulla maahan synnytettiin uudestaan koulu- ja terveydenhuoltojärjestelmät, jotka olivat Talibanin aikana taantuneet olemattomiin. Myös tytöt päästettiin jälleen kouluun, ja kaikki inhimillistä elämää rajoittaneet esteet poistettiin. Maan hallintomuoto määritettiin vuonna 2004 tasavallaksi, ja samana vuonna pidetyt presidentinvaalit voitti virkaatekevä presidentti Hamid Karzai.
Politiikka

Afganistanin islamilainen tasavalta oli presidentillinen tasavalta, jossa oli myös pääministerin virka. Presidentti oli sekä valtionpäämies että hallituksen johdossa, ja hän nimitti ministerit. Käytännössä kuitenkin paikalliset ja alueelliset mahtimiehet käyttivät merkittävää valtaa.
Tasavallan perustuslain mukaan Afganistan oli islamilainen tasavalta, jonka lait eivät voi olla ristiriidassa islamin määräysten kanssa (artiklat 1 ja 3). Perustuslain 149. artiklan mukaan ”Niitä [perustuslain] määräyksiä, jotka koskevat sitoutumista pyhän islamin uskon perusteisiin ja islamilaiseen tasavaltaan, ei voi muuttaa.” Kaksikamarinen parlamentti koostui 102 jäsenen ylähuoneesta ja korkeintaan 250 jäsenen alahuoneesta.
Talibanin edettyä maassa kesän 2021 aikana, maan hallitus on neuvotellut vallan jaosta Qatarissa.
Asevoimat

Afganistanin islamilaisen tasavallan asevoima oli nimeltään Afganistanin kansallinen armeija (lyhenne engl. ANA, Afghan National Army).
Afganistanin kansallisten turvallisuusjoukkojen, joihin armeijan lisäksi lasketaan myös poliisi, vahvuus oli huhtikuussa 2021 yli 300 000 miestä. CNA:n arvion mukaan taistelujoukkojen määrä oli noin 180 000.
Armeijaa varustettiin länsimaiden tuella. Yhdysvaltojen rahoilla hankittiin muun muassa moderneja rynnäkköaseita, pimeänäkölaitteita, panssariajoneuvoja, taistelulennokkeja ja tykistöä. Afganistanin asevoimien vuosibudjetti on 5–6 miljardia dollaria, josta valtaosa tuli Yhdysvalloilta.
Yhdysvallat aseisti Afganistanin armeijaa ja turvallisuusjoukkoja yli 70 miljardilla eurolla.
Ilmavoimiin kuului 167 hävittäjää tai taisteluhelikopteria. Koneiden huolto oli kuitenkin pääasiassa amerikkalaisten vastuulla.
Intia lahjoitti Afganistanille neljä Mil Mi-24V "Hind" -taisteluhelikopteria, jotka olivat sijoitettuna Kunduzin kentällä pohjoisessa.
Kunduzissa oli sijoitettuna myös Boeing ScanEagle -tiedustelulennokkeja.
Aeroflotin lento 512

| Aeroflotin lento 512 |
| --- | --- |
 Onnettomuuskoneen kaltainen Aeroflotin Tu-134A.
Yhteenveto
Päivämäärä:  30. kesäkuuta 1973
Onnettomuustyyppi:  kiitotieltä suistuminen, lentäjän virhe
Tapahtumapaikka:  Ammanin kansainvälinen lentoasema
Lähtöpaikka:  Ammanin kansainvälinen lentoasema, Amman, Jordania
Välilaskupaikka:   Rafik Haririn kansainvälinen lentoasema, Beirut, Libanon  Zvartnotsin kansainvälinen lentoasema, Jerevan, Armenian SNT, Neuvostoliitto 
Määränpää:  Šeremetjevon kansainvälinen lentoasema, Moskova, Venäjän SFNT, Neuvostoliitto
Kuolleita:  9 (7 maassa)
Eloonjääneitä:  83
Lentokone
Konetyyppi:  Tupolev Tu-134A
Lentoyhtiö:  Aeroflot
Rekisteritunnus:  CCCP-65668
Matkustajia:  78
Miehistöä:  7
Aeroflotin lento 512 oli Aeroflotin reittilento Ammanista Beirutin ja Jerevanin kautta Moskovaan. Lennolla 30. kesäkuuta 1973 käytetty Tupolev Tu-134A ajautui ulos kiitotieltä Ammanin lentoasemalla miehistön yritettyä keskyttää lentoonlähdön liian myöhään. Onnettomuudessa kuoli yhdeksän ihmistä.
Onnettomuuskone

Lennolla 512 onnettomuuspäivänä käytetty kone oli Tupolev Tu-134A, rekisteritunnukseltaan CCCP-65668. Se toimitettiin Aeroflotin Armenian osastolle uutena 1. lokakuuta 1971. Onnettomuuteen mennessä sille oli kertynyt 2 822 lentotuntia.
Tapahtumat

Lennolla 512 oli seitsemän miehistön jäsentä ja 78 matkustajaa, joista 12 lapsia. Se aloitti lentoonlähdön Ammanin kansainvälisen lentoaseman kiitotieltä 24 kello 13.37 paikallista aikaa. Koneen nopeus kasvoi 265 kilometriin tunnissa, ja ohjaaja alkoi nostaa koneen nokkaa. Hän huomasi kuitenkin nopeuden pudonneen yhtäkkiä 240 kilometriin tunnissa, päätteli, että kyse on moottoriviasta ja keskeytti lentoonlähdön. Kiitotietä oli tässä vaiheessa jäljellä enää noin 500 metriä, eikä se riittänyt koneen pysäyttämiseen. Kiitotien loputtua kesken kone putosi rotkoon, osui puihin ja törmäsi lopulta yksikerroksiseen betonirakennukseen 290 metrin päässä kiitotien päästä. Koneen nokka päätyi rakennuksen sisään ja runko katkesi kolmeen osaan. Suunnistaja, radisti sekä talossa olleet kolme aikuista ja neljä lasta kuolivat onnettomuudessa. Matkustajat loukkaantuivat joko lievästi tai eivät lainkaan.
Onnettomuuden syyt

Tutkinnassa todettiin, että molemmat moottorit toimivat normaalisti. Vaikka toinen moottoreista olisikin lakannut toimimasta, nopeus ei olisi laskenut vaan jatkanut kasvamistaan hitaammin. Tutkintalautakunta totesi, että ohjaajan havainto nopeuden laskemisesta saattoi olla virheellinen subjektiivinen käsitys. Hän oli päättänyt lähteä lentoon hieman tarvittavaa suuremmalla nopeudella, noin 270–275 km/h. Niinpä hän oli valmistautunut siihen, että nokkaa nostettaessa nopeus olisi noin 270 km/h. Koska nopeus olikin pienempi, hän sai sen vaikutelman, että nopeus oli laskenut. Koska hän tiesi, että kiitotietä ei ollut paljon jäljellä ja tunsi sen päässä olevan vaikean maaston, hänen oli tehtävä paineen alla nopea päätös. Hän päätteli nopeuden laskun johtuvan moottoriviasta ja keskeytti lentoonlähdön.
Lautakunta totesi myös, että Ammanissa onnettomuuden aikaan näkynyt osittainen auringonpimennys saattoi osaltaan vaikuttaa onnettomuuteen. Valon intensiteetin muutos saattoi vaikuttaa ohjaajan psykofysiologiseen tilaan päätöksenteon hetkellä.
Korpinen (Lapinlahti)

| Korpinen |
| --- | --- |
Valtiot:  Suomi 
Paikkakunta:  Lapinlahti
Koordinaatit:  63°28′59″N, 27°58′01″E
Vesistöalue ja valuma-alueen tietoja
Laskujoki:  Atronjoki
Järvinumero:  04.641.1.003 
Mittaustietoja
Pinnankorkeus:  110,5 m
Rantaviiva:  41,12 km
Pinta-ala:  6,316 km²
Tilavuus:  0,024 km³
Keskisyvyys:  3,84 m
Suurin syvyys:  21 m
Keskivirtaama:  18 m³/s (MQ)
 fiKorpinen 
Korpinen on Vuoksen vesistöön kuuluva pienehkö järvi Lapinlahdella. Järvi on muodoltaan sokkeloinen luode–kaakko-suuntainen vesiallas. Järvessä on useita pienehköjä saaria ja yksi suuri. Se saa vetensä Itäkosken kautta Sälevästä ja Tiilikanjoesta Älänteestä, ja se laskee Atronjokea myöten Syväriin. Korpinen on ollut säännöstelyssä vuodesta 1956 alkaen, ja sen keskimääräinen vedenkorkeuden vaihtelu on 1,5 metriä.
678

| --- | --- |
Vuosisadat: 400-luku · 500-luku · 600-luku · 700-luku · 800-luku
Vuosikymmenet: 590-luku · 600-luku · 610-luku · 620-luku · 630-luku · 640-luku 650-luku · 660-luku · 670-luku · 680-luku · 690-luku · 700-luku
Vuodet: 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609 610 · 611 · 612 · 613 · 614 · 615 · 616 · 617 · 618 · 619 620 · 621 · 622 · 623 · 624 · 625 · 626 · 627 · 628 · 629 630 · 631 · 632 · 633 · 634 · 635 · 636 · 637 · 638 · 639 640 · 641 · 642 · 643 · 644 · 645 · 646 · 647 · 648 · 649 650 · 651 · 652 · 653 · 654 · 655 · 656 · 657 · 658 · 659 660 · 661 · 662 · 663 · 664 · 665 · 666 · 667 · 668 · 669 670 · 671 · 672 · 673 · 674 · 675 · 676 · 677 · 678 · 679 680 · 681 · 682 · 683 · 684 · 685 · 686 · 687 · 688 · 689 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709
Tapahtumia

Arabit piirittivät Konstantinopolia, mutta kaupunki säilyi valloittamattomana.
Pyhä Agathon paaviksi Donuksen jälkeen (Katso Luettelo paaveista).
Kuolleita

Donus, paavi
Kolme etsivää ja kummalliset kissat

Kolme etsivää ja kummalliset kissat (engl. The Secret of the Crooked Cat) on 3 etsivää -kirjasarjan kahdestoista teos, jonka kirjoitti William Arden. Kirjan on suomentanut Kati Appelqvist.
Juoni

Tivolista varastettu kissamaskotti ei vielä aiheita sen kummempaa hälyä. Mutta kun leijona pääsee irti itsestään ja tivolissa syttyy tulipalo noin vain, etsivät kiinnostuvat todenteolla ja löytävät itsensä pian loukusta. Mutta Jupiterin keinot eivät petä ja tutkimusten jatkuessa saadaan tietää, että naapurikaupungissa on tapahtunut selvittämätön pankkiryöstä. Ja kun joku haluaa ostaa maskottikissoja mihin hintaan hyvänsä, alkavat yhteydet selvitä. Öinen tivoli laitteineen tarjoaa kammottavat kulissit takaa-ajolle. Eikä edes Jupiter heti arvannut, miten ovelasti ihminen voi itsensä naamioida.
Ahne kuin meri

Ahne kuin meri (Hungry as the Sea) on Wilbur Smithin meripelastusaiheinen romaani.
Juoni

Kirjan päähenkilö Nicholas Berg on merikapteeni, joka kirjan alussa on juuri saanut omistukseensa pienen meripelastusyhtiön. Ocean Salvage and Towage -yhtiö on kaikki, mitä Nicholasilla on jäljellä työstään Christy Marine -varustamon hyväksi.
Nicholas on ollut Christy Marinen "kultainen prinssi", varustamon toimitusjohtaja ja perustajan tyttären, Chantelle Christyn, puoliso. Chantellen rakastaja ja myöhemmin uusi puoliso, Duncan Alexander on syrjäyttänyt hänet ja sitkeiden neuvotteluiden jälkeen Nicholas on saanut osuutenaan Christy Marinesta sen meripelastusta harjoittavan tytäryhtiön.
Juoni > Golden Adventurer

Pelastusalus Warlockin päällikkö on kuollut tapaturmaisesti ja Nicholas päättää ottaa tämän, yhtiönsä toistaiseksi ainoan hinaajan komentoonsa johtaen samanaikaisesti yhtiönsä toimintaa. Nicholasin ollessa vasta asettumassa aluksensa päälliköksi, Christy Marine -yhtiön risteilyalus Golden Adventurer joutuu vaikeuksiin ja lähettää hätäsanoman.
Romaanin ensimmäisessä toiminnallisessa jaksossa kuvataan Nicholasin päätöstä lähteä tavoittamaan merihädässä olevaa alusta.
Golden Adventurerin matkustajat ja miehistö joutuvat hylkäämään aluksensa ja siirtymään pelastusveneisiin ja -lauttoihin. Pelastuslautta n:o 16 irtoaa moottoriveneen hinaamasta lauttajonosta ja joutuu tuuliajolle.
Nicholas Berg tekee Warlockin päällikkönä päätöksen yrittää tavoittaa irronnut pelastuslautta samalla kun hänen kilpailijansa ja aiempi opastajansa, meripelastaja Jules Levoisin, neuvottelee pelastussopimusta Golden Adventurerista. Pelastuslautta n:o 16 tuhoutuu, mutta Nicholas Berg saa mereen sukeltamalla pelastetuksi ainoan eloonjääneen, meribiologi Samantha Silverin.
Berg ottaa uuden riskin tarjoamalla Christy Marinelle niin edullista pelastussopimusta, ettei Duncan Alexander voi kieltäytyä siitä. Osa huipentuu Golden Adventurerin pelastamiseen. Pelastustöitä - kuten jäävuoren tekemän aukon paikkaamista ja siihen liittyviä sukellustöitä - kuvataan yksityiskohtaisesti.
Juoni > Samantha

Golden Adventurerin pelastustyön aikana Samantha Silveristä on tullut eräänlainen Warlockin miehistön kunniajäsen, mutta aluksen päällikkö ei ole ehtinyt edes tavata häntä. Kesken pelastustyön intensiivisen vaiheen Samantha yrittää lähestyä Nicholas Bergiä, mutta tämä torjuu hänet.
Uusi kohtaaminen tapahtuu miehistön saatua Golden Adventurerin hinaukseen ja Nicholasin hoitaessa yövahtia komentosillalla, kun miehistö juhlii pelastustyön onnistumista. Nicholasia ja Samanthaa yhdistää rakkaus mereen ja toisaalta erottaa ikä ja muu tausta.
Pelastusoperaation onnistuminen merkitsee, että "kultaisen prinssin" asemastaan yhtäkkiä pudotettu Nicholas on jälleen varteenotettava tekijä. Ensimmäisessä satamassa Nicholas lähtee alukselta hoitamaan yhtiönsä asioita ja paetakseen Samanthaan kohdistuvia tunteitaan. Miehistö järjestää Samanthalle mahdollisuuden tavoittaa Nicholas lentokentällä.
Juoni > Golden Dawn

Golden Adventurerin haaksirikko ja sen pelastamisesta määrätty kuuden miljoonan dollarin pelastuspalkkio ajavat Christy Marinen vaikeuksiin juuri kun sen on määrä laskea vesille ultratankkeri, miljoonan tonnin kantoinen Golden Dawn.
Golden Dawn on alun perin Nicholas Bergin ideoima, mutta Duncan Alexanderin muuttuneisiin suhdanteisiin sopeuttama kuningashanke. Sen on tarkoitus kuljettaa ainutlaatuisen suurena lastina ympäristölle erittäin vaarallista kadmium-pitoista raakaöljyä.
Yrittäessään hankkia rahoitusta yritykselleen Duncan Alexander vaarantaa yhtiönsä ja puolisonsa tulevaisuuden. Chantelle kääntyy jälleen Nicholas Bergin puoleen selvittääkseen varustamon tilaa ja saadakseen tältä tukea.
Chantelle Alexander onnistuu viettelemään entisen puolisonsa ja saattaa vaakalaudalle tämän ja Samantha Silverin välisen suhteen.
Romaani huipentuu Golden Dawnin neitsytmatkaan, johon osallistuu matkustajana Duncan Alexanderin ja Chantellen lisäksi tämän ja Nicholas Bergin poika Peter.
Golden Dawnin matkan alkaessa Nicholas Berg käy neuvotteluita yhtiönsä myymisestä saadakseen rahoitusta uuteen laajaan hankkeeseen. Tieto Golden Dawnin matkasta - jota Nicholas on yrittänyt kaikin keinoin vastustaa - saa hänet muuttamaan suunnitelmiaan ja hän keskittää hinaajansa, Warlockin ja juuri valmistuneen Sea Witchin, pelastusasemiin ultratankkerin myrskyille alttiille reitille.
Golden Dawn kohtaa hurrikaanin. Nicholasin komentama Warlock ja Jules Levoisinin Sea Witch onnistuvat pelastamaan osan aluksen lastista - modulaariset, irrotettavat lastisäiliöt - mutta alus tuhoutuu. Ottaessaan Golden Dawnin pelastuspäällikkönä komentoonsa Nicholas Berg jättää henkisesti hyvästit Chantellelle sanoessaan, ettei "oikeastaan välitäkään tietää", miten tälle ja Christy Marinelle käy. Duncan Alexander saa surmansa palaen Golden Dawnin hylyssä "rakentamansa hirviön sisälmysten keskellä".
Klamytologia

| Klamytologia Klamydia |
| --- | --- | --- |

Kokoelmalevyn tiedot
 Julkaistu: 25.9.1998
 Tyylilaji: punk shock rock
 Levy-yhtiö: Kråklund Records
Klamydian muut julkaisut
| Tango delirium 1997 | Klamytologia 1998 | ...ja käsi käy 1999 |
Klamytologia on suomalaisen punk-yhtye  Klamydian vuonna 1998 julkaisema 3cd:n 10-vuotisjuhlakokoelma joka myi platinaa.
Aborchin linna

Aborchin linna (suom. Jokilinna) oli Satakunnassa sijainnut keskiaikainen linna. Sen sijaintipaikkaa ei tiedetä varmaksi, koska linna oli toiminnassa vain joitakin vuosia. Kokemäenjoessa tai sen suulla sijainnut Aborch rakennettiin vuosien 1387–1395 välisenä aikana ja purettiin jo 1400-luvun alkupuolella.
Linnan historiaa

Aborchin linna perustettiin kuningas Albrekt Mecklenburgilaisen käskystä vuonna 1367 puretun Kokemäen linnan seuraajaksi. Edeltäjänsä tapaan se toimi Satakunnan voutikunnan hallintopaikkana. Linna esiintyy asiakirjoissa ensimmäisen kerran elokuussa 1395, jolloin Suomen laamanni Jeppe Djäkn luovuttaa hallussaan olleet linnat ja voutikunnat Knut Bonpoika Gripille. Kirjeessä mainitaan Turun linna, Uudellamaalla sijaitseva Wartholman linna, Vreghdenborchin linna sekä Satakunnassa sijaitseva Aborchin linna voutikuntineen. Vreghdenborch tarkoittaa Eurajoella ollutta Liinmaan linnaa, mutta Aborchin sijainti on jäänyt epäselväksi. Vuodelta 1387 oleva Djäknin ja Albrekt Mecklenburgilaisen sopimus ei vielä sisällä Aborchia, joten se on rakennettu vuosien 1387 ja 1395 välillä.
Aborchin linna toimi muiden Knut Bonpoika Gripin haltuun joutuneiden linnojen tapaan keväästä 1398 lähtien jonkin aikaa Vitaaliveljien sekä kuningatar Margareeta I:n vastaisen opposition tukikohtina. Pääosa Vitaliaaneista poistui keväällä 1399, mutta osa heistä jäi pysyvästi linnojen palvelukseen. Aborch lakkautettiin viimeistään 1410-luvun loppuun mennessä yhdessä Liinmaan linnan kanssa. Uuden Kokemäenkartanon linnaläänin keskuspaikaksi tuli myöhemmin Kokemäenkartano.
Mahdolliset sijaintipaikat

Aborchin linnan paikaksi on ehdotettu yleisimmin kolmea eri paikkaa; Harolan linnaluotoa, Kokemäen linnaa tai nykyisen Porin kohdalla Kokemäenjoen suulla sijainnutta saarta. Mikäli Aborch olisi sijainnut samalla paikalla kuin Kokemäen linna, tarkoittaisi se, ettei sitä olisikaan varsinaisesti purettu vuonna 1367. Linnan varustusta olisi ainoastaan kevennetty ja siitä olisi muodostettu tavallinen kuninkaankartano. Asiaa viimeksi tutkineen Tapio Salmisen mukaan tämä olettamus ei kuitenkaan pidä paikkaansa.
Neljäs mahdollinen Aborchin paikka on Kokemäellä vajaat puolitoista kilometriä Linnanluodosta yläjuoksulle päin sijaitseva Isoluoto. Kokemäenkartanon edustalla olevalla Isoluodolla oli vielä 1870-luvulla jäljellä tiilestä muurattuja rakenteita. Saaresta on löydetty muun muassa kaksi 1300-luvun nuolenkärkeä, joten siellä on ollut jonkinlaista toimintaa jo kyseisen vuosisadan jälkipuoliskolla. Kokemäenkartano on kuitenkin aikoinaan sijainnut Isoluodolla, josta se siirrettiin joen etelärannalle vuonna 1664, joten osa jäännöksistä kuuluu joka tapauksessa kartanon rakennuksiin.
On myös arveltu, että Aborch olisi sijainnut Liinmaan ja Korsholman tavoin jokisuussa olevalla saarella. Jokisuisto kuului vielä tuolloin Kokemäen pitäjän yhteismaihin, joten mahdollisesti Kokemäen linnan purkamisen jälkeen kruunun haltuun otettiin jokin saari ja sille perustettiin uusi linna. Tämä saari sijaitsi jossakin Ulvilan keskiaikaisen kaupungin ja Porin nykyisen keskustan välillä. Aborchin sijaintia jokisuistossa tukee seikka, että paikalla on todennäköisesti ollut jonkinlainen linnoitus jo ennen vuonna 1558 tapahtunutta Porin kaupungin perustamista. Muun muassa Juhana Herttuan antamassa Porin perustamisasiakirjassa mainitaan paikalla sijainnut linnoitus. Tämä vanhempi varustus olisi sitten antanut nimensä uudelle kaupungille.
Konsot

Konsojen asumuksia Konson kaupungin luona.
Konsot ovat eteläisessä Etiopiassa asuva, afroaasialaisten kielten kuušilaiseen ryhmään kuuluvaa kieltä puhuva kansa. Vuonna 1983 heitä arvioitiin olevan 120 000 henkeä. Pääelinkeino on maanviljely. Suurin osa harjoittaa perinteisiä uskontoja, pieni osa on luterilaisia ja monofysiittejä.
Aiheesta muualla

Kuvia tai muita tiedostoja aiheesta Konsot Wikimedia Commonsissa
Kuubanluhtakana

| Kuubanluhtakana |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Cyanolimnas
Laji::  cerverai
Kaksiosainen nimi
 Cyanolimnas cerverai  (Barbour & Peters, 1927) 
Katso myös
   Kuubanluhtakana Wikispeciesissä   Kuubanluhtakana Commonsissa 
Infobox OKNimi-testi OKIUCN-testi OK: 
Kuubanluhtakana (Cyanolimnas cerverai) on Kuuban kotoperäinen rantakanalaji. Laji elää vain Kuuban Zapatan suoalueella ja on äärimmäisen uhanalainen. Populaation koko on alle 250 yksilöä. Thomas Barbour ja James Lee Peters kuvailivat lajin holotyypin Santo Tomásista, Zapatan niemimaalta vuonna 1927.
Aimo Puromäki

Aimo Niilo Verner Puromäki  (25. toukokuuta 1928 Helsinki – 25. elokuuta 2019 Helsinki) oli suomalainen insinööri, virkamies ja yritysjohtaja, joka sai energianeuvoksen arvon.
Henkilöhistoria

Puromäen vanhemmat olivat Helsingin kaupungin sähkölaitoksen yliasentaja Niilo Hermanni Puromäki ja Mirja Rakel Elki. Puromäki tuli ylioppilaaksi 1947 ja valmistui 1952 diplomi-insinööriksi Teknillisestä korkeakoulusta. Hän työskenteli valmistuttuaan verkkoinsinöörinä Helsingin kaupungin sähkölaitoksessa, jatkaen sitten kaupungin palveluksessa koko työuransa vuoteen 1991 asti. Vuonna  1955 hän tuli sähkölaitoksen tariffitoimiston ja vuonna 1960 jakeluosaston päälliköksi. Hän vastasi toimitusjohtajana 1982–1991 koko Helsingin kaupungin energialaitoksesta, johon oli 1977 yhdistetty sähkö- ja kaasulaitos. Puromäki oli myös Helsingin Seudun Lämpövoima -yhtiön hallituksen jäsen 1977–1991 ja toimitusjohtaja 1983–1991. Puromäellä oli lisäksi monia kansallisia ja kansainvälisiä energiantuotannon asiantuntija- ja järjestötehtäviä, hän toimi esimerkiksi Suomen Sähkölaitosyhdistyksessä yli 35 vuotta. Hänen lahjoituksensa turvin perustettiin 2008 KAUTE-säätiöön kauppa- ja teknistieteellisiä tutkimuksia tukemaan hänen nimeään kantava rahasto. Energianeuvoksen arvon Puromäki sai neljäntenä henkilönä Suomessa, vuonna 1988.
Julkaisuja

Energiasta: energia-aiheisia kolumneja vuosilta 1996–2006, 2013
Kuubanlauluturpiaali

| Kuubanlauluturpiaali |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Turpiaalit Icteridae
Suku::  Ptiloxena
Laji::  atroviolacea
Kaksiosainen nimi
 Ptiloxena atroviolacea  (d'Orbigny, 1839) 
Synonyymit
 Dives atroviolaceus 

Katso myös
   Kuubanlauluturpiaali Wikispeciesissä   Kuubanlauluturpiaali Commonsissa 
Infobox OKNimi-testi OKIUCN-testi OK: 
Kuubanlauluturpiaali (Ptiloxena atroviolacea) on Kuuban kotoperäinen varpuslintu. Sen elinympäristön ala on noin 107 000 neliökilometriä.
Koneteollisuus

Sveitsiläisen konetehtaan paja vuonna 1875.
Robotteja autotehtaassa vuonna 1983.
Koneteollisuus on metalliteollisuuden toimiala, johon liittyy koneiden valmistaminen ja huoltaminen.
Koneteollisuus kuuluu perinteisesti raskaaseen teollisuuteen.
Koneteollisuuden tuotteita käytetään muun muassa maataloudessa, kaivostoiminnassa ja rakennusteollisuudessa.
Historia

Koneteollisuus syntyi teollisen vallankumouksen myötä. Vesivoimalla toimivaa kehruukonetta seurasi kutomakone ja höyryn käyttö voimanlähteenä. James Watt kehitti parannuksia höyrykoneeseen, joka yleistyi tehtaissa ja päätyi käyttöön rautateillä ja laivoissa.
Käännös suomeksi
Abhorrent

| Abhorrent |
| --- | --- |

Tiedot
Toiminnassa:  2007
Tyylilaji:  Tekninen death metal
Kotipaikka:   San Antonio, Texas
Laulukieli:  englanti
Jäsenet:  Lyle Cooper, rummut (2007–)   Marlon Friday, kitara (2007–)   Erlend Caspersen, basso (2014–)   Nick Brown, laulu (2014–)   Danny Tunker, kitara (2016–)  
Levy-yhtiö:  Willowtip Records, (2014–)  
Infobox OKNimi-testi OK: 
Abhorrent on Yhdysvaltalainen, Texasin San Antoniosta kotoisin oleva vuonna 2007 perustettu teknistä death metalia soittava yhtye. Yhtye perustettiin alun perin rumpali Lyle Cooperin ja kitaristi Marlon Fridayn toimesta. Vuonna 2014 remmiin liittyivät basisti Erlend Caspersen sekä laulaja Nick Brown, ja vuonna 2016 toinen kitaristi Danny Tunker.
Yhtye julkaisi vuonna 2009 yhden demon, mutta sen jälkeen oli pitkään hiljaista, ja vasta 2015 esikoisalbumi Intransigence näki päivänvalon. Albumi julkaistiin Willowtip Recordsin toimesta, jonka kanssa yhtye oli solminut sopimuksen vuotta aiemmin. Albumilla oli vierailevia muusikoita sellaisista yhtyeistä kuin Inferi, Black Dahlia Murder, Mephistopheles sekä Serocs.
Jäsenet

Lyle Cooper - rummut
Marlon Friday - kitara
Erlend Caspersen - basso
Nick Brown - laulu
Danny Tunker - kitara
Diskografia > Studioalbumit

Intransigence (2015,  Willowtip Records)
Diskografia > Demot

Demo (2009)
Aiheesta muualla

Abhorrent Encyclopaedia Metallumissa (englanniksi)
Abhorrent Discogsissa. (englanniksi)
Abhorrent Bandcamp
Koneteknologiakeskus Turku

Koneteknologiakeskus Turku Oy on Turun ammattikorkeakoulun, Turun kaupungin, Turun Aikuiskoulutuskeskuksen sekä Teknologiateollisuus ry:n ja sen jäsenyritysten omistama elinkeinopoliittinen kehitysyhtiö.
Yhtiön tarkoituksena on:
mahdollistaa Turun ammattikorkeakoulun, Turun Aikuiskoulutuskeskuksen ja Turun ammatti-instituutin opiskelijoiden kouluttautuminen yhteisessä teknologiakeskuksessa.
tarjota alan yrityksille mahdollisuus tutkimus- ja kehitystoimintaan sekä pieniin tuotantotoimeksiantoihin.
johtaa Meriklusteriohjelman kansallista toteutusta osana Osaamiskeskusohjelmaa.
vastata Meriklusteriohjelman toteutuksesta Varsinais-Suomessa.
Aiheesta muualla

Keskuksen sivusto